चैनल मालिक ने पुलिस को बताया कि दूसरे पक्ष की ओर से समझौते की पेशकश के बाद उन्होंने कुछ युवकों को 50 हजार रुपये भी लौटा दिए थे। नौकरी के एवज में लिए गए पैसों को युवकों के प्रशिक्षण पर खर्च किया गया। राजेंद्र ने पुलिस को बताया कि कुछ युवकों द्वारा दिए चेक खाता में पैसे न होने के कारण बाउंस हो गए थे। उन्होंने ठगे गए युवकों को पैसे लौटाने पर भी पुलिस के सामने हामी भरी। एएसपी रमेश पठानिया ने बताया कि धोखाधड़ी के मामले में गिरफ्तार आरोपी को कोर्ट में पेश किया गया। कोर्ट ने आरोपी को जमानत पर रिहा कर पुलिस जांच में सहयोग करने के आदेश दिए हैं। पठानिया ने कहा कि मामला लगभग सुलझा लिया गया है।